Diari Oficial de la Generalitat Valenciana


Sumari del DOGV 8824, del 01-06-2020 (2020/3766)

Extracte de la Resolució de 25 de maig de 202, de la vicerectora de Promoció Lingüística i Igualtat de la Universitat Jaume I, per la qual es convoquen ajudes per a la realització de treballs de fi grau, treballs de fi de màster i tesis doctorals en valencià, i tesis doctorals bilingües en valencià i anglès.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3766


Data del document
:   25-05-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 25 de maig de 202, de la vicerectora de Promoció Lingüística i Igualtat de la Universitat Jaume I, per la qual es convoquen ajudes per a la realització de treballs de fi grau, treballs de fi de màster i tesis doctorals en valencià, i tesis doctorals bilingües en valencià i anglès. [2020/3766]  
BDNS (identif.): 507487  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
1.1 Poden accedir a aquestes ajudes les persones que estiguen en possessió d'un títol de llicenciatura, de grau o diplomatura i l'estudiantat del darrer curs de les titulacions que s'imparteixen a la Universitat Jaume I que redacten i realitzen la defensa de treballs de final de grau, treballs de final de màster, tesis doctorals en valencià i tesis doctorals bilingües en valencià i en anglès a la Universitat Jaume I.   
No obstant el paràgraf anterior, queden exclosos d'aquesta ajuda els treballs adscrits a l'àrea de coneixement de Filologia Catalana.   
1.2 Els treballs hauran de seguir els criteris normatius del valencià.  
  
  
Segon. Finalitat  
2.1 Aquestes bases tenen per objecte regular la concessió d'ajudes per a promoure l'ús del valencià en la redacció i defensa de treballs de final de grau (TFG), treballs de final de màster (TFM) i tesis doctorals en valencià i tesis doctorals bilingües en valencià i en anglès, realitzats entre el 21 d'octubre de l'any 2019 i el 30 de novembre de l'any 2020.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 2050 euros.  
  
Cinquè. Termini de presentació de sol·licituds  
5.1 Les persones interessades en participar en aquesta convocatòria deuran omplir el formulari de sol·licitud que figura en la següent adreça sol·licituds (https://documents.uji.es/alfresco/d/d/workspace/SpacesStore/caf28858-6694-4514-8fae-d6933a6edbff/Sol+ajudes.pdf'guest=true) i que s'han de presentar, fins al 30 de novembre de 2020, al Registre de la Universitat, adreçades al Servei de Llengües i Terminologia (Àrea de Promoció Lingüística), després de la lectura i defensa del treball objecte de l'ajuda. En tot cas, les sol·licituds podran presentar-se en els registres i oficines referides en l'art. 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
5.2 Juntament amb la sol·licitud, s'ha de presentar la documentació següent:   
Fotocòpia del certificat de matriculació del treball que es presenta  
  
Fotocòpia del títol de llicenciatura, diplomatura o certificat de matriculació en el darrer curs de la titulació (si escau) a la Universitat Jaume I.  
Factures originals de les despeses de fotocòpies i d'enquadernació.   
Declaració del director o directora del treball o de qualsevol altre membre del tribunal que justifique que la defensa del treball s'ha realitzat en valencià, si procedeix, o en anglés en les tesis doctorals bilingües.  
  
Fitxa de terceres persones formalitzada.  
Còpia de l'acta de defensa amb la qualificació obtinguda.  
  
Castelló de la Plana, 25 de maig de 2020.- La vicerectora de Promoció Lingüística i Igualtat: María del Pilar Safont Jordà.